CELEX: 32021R1704
Language: lt
Date: 2021-07-14 00:00:00
Title: Komisijos deleguotasis reglamentas (ES) 2021/1704 2021 m. liepos 14 d. kuriuo Europos Parlamento ir Tarybos reglamentas (ES) 2019/2152 papildomas patikslinant mokesčių institucijų ir muitinės teiktiną statistinę informaciją ir iš dalies keičiami jo V ir VI priedai (Tekstas svarbus EEE)

2021 9 24   
               
               
                  LT
               
               
                  Europos Sąjungos oficialusis leidinys
               
               
                  L 339/33
               
            
         KOMISIJOS DELEGUOTASIS REGLAMENTAS (ES) 2021/1704
         2021 m. liepos 14 d.
         kuriuo Europos Parlamento ir Tarybos reglamentas (ES) 2019/2152 papildomas patikslinant mokesčių institucijų ir muitinės teiktiną statistinę informaciją ir iš dalies keičiami jo V ir VI priedai
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. lapkričio 27 d. Europos Parlamento ir Tarybos reglamentą (ES) 2019/2152 dėl Europos verslo statistikos, kuriuo panaikinama 10 teisės aktų verslo statistikos srityje (1), ypač į jo 5 straipsnio 2 ir 3 dalis,
         kadangi:
         
                     (1)
                  
                  
                     Reglamento (ES) 2019/2152 V ir VI prieduose patikslinama, kokią su prekių eksportu ir importu susijusią informaciją kiekvienos valstybės narės mokesčių institucijos ir muitinė statistikos tikslais teikia kompetentingoms nacionalinėms statistikos institucijoms (NSI);
                  
               
                     (2)
                  
                  
                     reikėtų patikslinti, kokią su prekių eksportu ir importu susijusią Reglamento (ES) 2019/2152 V ir VI prieduose nurodytą statistinę informaciją kiekvienos valstybės narės mokesčių institucijos ir muitinė turi pateikti kompetentingoms NSI;
                  
               
                     (3)
                  
                  
                     siekiant užtikrinti, kad mokesčių institucijų statistikos tikslais teikiama informacija NSI apimtų informaciją apie Bendrijos vidaus nuotolinę prekybą prekėmis, būtina iš dalies pakeisti Reglamento (ES) 2019/2152 V priedą;
                  
               
                     (4)
                  
                  
                     būtina iš dalies pakeisti Reglamento (ES) 2019/2152 VI priedą, siekiant užtikrinti, kad, kai su centralizuotu muitiniu įforminimu, atliekamu pagal Europos Parlamento ir Tarybos reglamento (ES) Nr. 952/2013 (2) 179 straipsnį, yra susijusi daugiau nei viena valstybė narė, muitinės pareiga pateikti muitinės deklaracijų duomenis savo NSI būtų taikoma ir toje valstybėje narėje, kurioje yra prekės;
                  
               
                     (5)
                  
                  
                     taip pat būtina iš dalies pakeisti Reglamento (ES) 2019/2152 VI priedą, siekiant užtikrinti, kad NSI iš savo muitinės galėtų gauti informaciją apie taikomą muitinės formalumų supaprastinimą ir susijusius prekybos subjektus;
                  
               
                     (6)
                  
                  
                     todėl Reglamento (ES) 2019/2152 V ir VI priedai turėtų būti atitinkamai iš dalies pakeisti,
                  
               PRIĖMĖ ŠĮ REGLAMENTĄ:
         
            1 straipsnis
            Dalykas
            Šiuo deleguotuoju reglamentu patikslinama, kokią su prekių eksportu ir importu susijusią statistinę informaciją kiekvienos valstybės narės mokesčių institucijos ir muitinė turi pateikti kompetentingoms NSI.
         
         
            2 straipsnis
            PVM deklaracijų pagrindu parengta informacija
            Pridėtinės vertės mokesčio (PVM) deklaracijų pagrindu parengta informacija apie apmokestinamuosius asmenis arba neapmokestinamuosius juridinius asmenis, kaip nurodyta Reglamento (ES) 2019/2152 V priedo a punkte, apima bent:
            
                        a)
                     
                     
                        apmokestinamojo asmens arba neapmokestinamojo juridinio asmens tikslų vardą ir pavardę (pavadinimą);
                     
                  
                        b)
                     
                     
                        tikslų adresą, įskaitant pašto indeksą;
                     
                  
                        c)
                     
                     
                        identifikacinį kodą, priskirtą tam asmeniui pagal Tarybos direktyvos 2006/112/EB (3) 214 straipsnį;
                     
                  
                        d)
                     
                     
                        dėl kiekvieno apmokestinamojo asmens arba neapmokestinamojo juridinio asmens:
                        
                                    i)
                                 
                                 
                                    Sąjungos viduje tiektų ir įsigytų prekių apmokestinamąją vertę, nustatytą pagal PVM deklaracijas pagal Direktyvos 2006/112/EB 251 straipsnio a ir c punktus;
                                 
                              
                                    ii)
                                 
                                 
                                    mokestinį laikotarpį.
                                 
                              
                  
         
            3 straipsnis
            Sumuojamųjų ataskaitų pagrindu parengta informacija
            
               1.   Reglamento (ES) 2019/2152 V priedo b punkte nurodyta sumuojamųjų PVM ataskaitų pagrindu parengta informacija apie tiekimą Sąjungos viduje apima bent:
               
                           a)
                        
                        
                           mokestinį laikotarpį;
                        
                     
                           b)
                        
                        
                           kiekvieno nacionalinio tiekėjo PVM mokėtojo kodą;
                        
                     
                           c)
                        
                        
                           įgijėjo valstybėje narėje partnerėje PVM mokėtojo kodą;
                        
                     
                           d)
                        
                        
                           kiekvieno nacionalinio tiekėjo ir įgijėjo valstybėje narėje partnerėje apmokestinamąją vertę;
                        
                     
                           e)
                        
                        
                           vėlesnio tiekimo identifikavimo informaciją.
                        
                     
            
               2.   Reglamento (ES) 2019/2152 V priedo c punkte nurodyta informacija apie įsigijimą Sąjungos viduje, kurią pranešė visos kitos valstybės narės, apima bent:
               
                           a)
                        
                        
                           mokestinį laikotarpį;
                        
                     
                           b)
                        
                        
                           kiekvieno nacionalinio įgijėjo PVM mokėtojo kodą;
                        
                     
                           c)
                        
                        
                           bendrą nacionalinio įgijėjo apmokestinamąją vertę pagal valstybes nares partneres.
                        
                     
         
         
            4 straipsnis
            Su muitinės deklaracijomis susijusi informacija
            Reglamento (ES) 2019/2152 VI priedo c punkte nurodyta informacija apima visą informaciją, kurios reikia NSI Europos tarptautinės prekybos prekėmis statistikai rengti, ir bent šio reglamento I priede nurodytą informaciją.
         
         
            5 straipsnis
            Reglamento (ES) 2019/2152 pakeitimas
            Reglamento (ES) 2019/2152 V ir VI priedai pakeičiami šio reglamento II priedo tekstu.
         
         
            6 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2022 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. liepos 14 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 327, 2019 12 17, p. 1.
         
            (2)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).
         
            (3)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).
      
      
         
            I PRIEDAS
            
                        
                                    1.
                                 
                                 
                                    Bendra informacija
                                 
                              
                  
                        
                                    1.1.
                                 
                                 
                                    Deklaracijos rūšis
                                 
                              
                  
                        
                                    1.2.
                                 
                                 
                                    Papildoma deklaracijos rūšis
                                 
                              
                  
                        
                                    1.3.
                                 
                                 
                                    Procedūra
                                 
                              
                  
                        
                                    1.4.
                                 
                                 
                                    Papildoma procedūra (-os)
                                 
                              
                  
                        
                                    1.5.
                                 
                                 
                                    Muitinės deklaracijos priėmimo data
                                 
                              
                  
                        
                                    2.
                                 
                                 
                                    Leidimai
                                 
                              
                  
                        
                                    2.1.
                                 
                                 
                                    Su daugiau nei viena valstybe nare susijusio centralizuoto muitinio įforminimo atveju: leidimo atlikti centralizuotą muitinį įforminimą numeris
                                 
                              
                  
                        
                                    3.
                                 
                                 
                                    Susijusios šalys
                                 
                              
                  
                        
                                    3.1.
                                 
                                 
                                    Eksportuotojo identifikacinis kodas
                                 
                              
                  
                        
                                    3.2.
                                 
                                 
                                    Importuotojo identifikacinis kodas
                                 
                              
                  
                        
                                    3.3.
                                 
                                 
                                    Pirkėjo identifikacinis kodas
                                 
                              
                  
                        
                                    3.4.
                                 
                                 
                                    Gavėjo identifikacinis kodas (1)
                                    
                                 
                              
                  
                        
                                    4.
                                 
                                 
                                    Vertės nustatymo informacija/Mokesčiai
                                 
                              
                  
                        
                                    4.1.
                                 
                                 
                                    Valiuta, kuria išrašyta sąskaita faktūra
                                 
                              
                  
                        
                                    4.2.
                                 
                                 
                                    Lengvata (muitinės taikomas lengvatinis režimas)
                                 
                              
                  
                        
                                    5.
                                 
                                 
                                    Šalys
                                 
                              
                  
                        
                                    5.1.
                                 
                                 
                                    Paskirties šalies kodas
                                 
                              
                  
                        
                                    5.2.
                                 
                                 
                                    Išsiuntimo/eksporto šalies kodas
                                 
                              
                  
                        
                                    5.3.
                                 
                                 
                                    Kilmės šalies kodas
                                 
                              
                  
                        
                                    5.4.
                                 
                                 
                                    Lengvatinės kilmės šalies kodas
                                 
                              
                  
                        
                                    5.5.
                                 
                                 
                                    Centralizuoto muitinio įforminimo atveju: pateikimo muitinės įstaigos kodas arba valstybės narės, kurioje prekės pateikiamos muitinei, kodas
                                 
                              
                  
                        
                                    6.
                                 
                                 
                                    Prekių identifikavimo duomenys
                                 
                              
                  
                        
                                    6.1.
                                 
                                 
                                    Grynoji masė (kg)
                                 
                              
                  
                        
                                    6.2.
                                 
                                 
                                    Papildomi matavimo vienetai
                                 
                              
                  
                        
                                    6.3.
                                 
                                 
                                    Prekių kodas – Kombinuotosios nomenklatūros kodas
                                 
                              
                  
                        
                                    6.4.
                                 
                                 
                                    Prekių kodas – TARIC kodas
                                 
                              
                  
                        
                                    6.5.
                                 
                                 
                                    Prekių kodas HS6, jei nėra TARIC arba Kombinuotosios nomenklatūros kodo
                                 
                              
                  
                        
                                    7.
                                 
                                 
                                    Informacija apie transportą
                                 
                              
                  
                        
                                    7.1.
                                 
                                 
                                    Konteineris
                                 
                              
                  
                        
                                    7.2.
                                 
                                 
                                    Transporto rūšis pasienyje
                                 
                              
                  
                        
                                    7.3.
                                 
                                 
                                    Vidaus transporto rūšis
                                 
                              
                  
                        
                                    8.
                                 
                                 
                                    Statistiniai duomenys
                                 
                              
                  
                        
                                    8.1.
                                 
                                 
                                    andorio pobūdis
                                 
                              
                  
                        
                                    8.2.
                                 
                                 
                                    Statistinė vertė
                                 
                              
                  
               (1)  Tik taikant muitinės duomenų reikalavimus pagal 2015 m. gruodžio 17 d. Komisijos deleguotąjį reglamentą (ES) 2016/341, kuriuo Europos Parlamento ir Tarybos reglamentas (ES) Nr. 952/2013 papildomas tam tikrų Sąjungos muitinės kodekso nuostatų taikymo pereinamuoju laikotarpiu, kol bus įdiegtos tam tikros elektroninės sistemos, taisyklėmis ir iš dalies keičiamas Deleguotasis reglamentas (ES) 2015/2446 (OL L 69, 2016 3 15, p. 1).
         
      
      
         
            II PRIEDAS
            
               
                  
                     „V PRIEDAS
                     Informacija, kurią kiekvienos valstybės narės atsakingos mokesčių institucijos turi perduoti NSI, kaip nurodyta 5 straipsnio 2 dalyje:
                     
                                 a)
                              
                              
                                 PVM deklaracijų pagrindu parengta informacija apie apmokestinamuosius asmenis ir neapmokestinamuosius juridinius asmenis, kurie už atitinkamą laikotarpį deklaravo prekių tiekimą Sąjungos viduje pagal Direktyvos 2006/112/EB 251 straipsnio a punktą arba prekių įsigijimą Sąjungos viduje pagal tos direktyvos 251 straipsnio c punktą;
                              
                           
                                 b)
                              
                              
                                 sumuojamųjų ataskaitų pagrindu parengta informacija apie tiekimą Sąjungos viduje, remiantis sumuojamosiomis PVM ataskaitomis, pagal Direktyvos 2006/112/EB 264 ir 265 straipsnius;
                              
                           
                                 c)
                              
                              
                                 informacija apie įsigijimą Sąjungos viduje, kurią visos kitos valstybės narės pranešė pagal Tarybos reglamento (ES) Nr. 904/2010 (1) 21 straipsnio 2 dalį;
                              
                           
                                 d)
                              
                              
                                 PVM deklaracijų pagrindu parengta informacija apie vartojimo valstybėje narėje neįsiteigusius apmokestinamuosius asmenis, kurie naudojasi Direktyvos 2006/112/EB XII antraštinės dalies 6 skyriaus 3 skirsnyje numatyta specialia schema ir kurie per atitinkamą laikotarpį deklaravo prekių tiekimą pagal tą schemą laikantis tos direktyvos 369g straipsnio;
                              
                           
                                 e)
                              
                              
                                 informacija apie prekių tiekimą, susijusį su Tarybos direktyvos 2006/112/EB XII antraštinės dalies 6 skyriaus 3 skirsnyje numatyta specialia schema, kurią visos kitos valstybės narės pranešė pagal Reglamento (ES) Nr. 904/2010 21 straipsnio 1 dalį.
                              
                           
               
               
                  
                     VI PRIEDAS
                     Informacija, kurią kiekvienos valstybės narės atsakinga muitinė turi perduoti NSI, kaip nurodyta 5 straipsnio 3 dalyje:
                     
                                 a)
                              
                              
                                 asmenį, kuris vykdo prekių, kurioms taikoma laikinojo įvežimo perdirbti muitinės procedūra, eksportą Sąjungos viduje ir importą Sąjungos viduje, identifikuojanti informacija;
                              
                           
                                 b)
                              
                              
                                 ekonominės veiklos vykdytojų registravimo ir identifikavimo duomenys, numatyti pagal Sąjungos muitinės nuostatas, prieinami su EORI kodu susijusioje elektroninėje sistemoje, kaip nurodyta Komisijos įgyvendinimo reglamento (ES) 2015/2447 (2) 7 straipsnyje;
                              
                           
                                 c)
                              
                              
                                 importo ir eksporto įrašai iš muitinės deklaracijų, kurios buvo priimtos arba dėl kurių nacionalinė muitinė priėmė sprendimus ir:
                                 
                                             i)
                                          
                                          
                                             kurios buvo jai pateiktos arba
                                          
                                       
                                             ii)
                                          
                                          
                                             dėl kurių papildoma deklaracija pagal Įgyvendinimo reglamento (ES) 2015/2447 225 straipsnį jai tiesiogiai prieinama elektroninėmis priemonėmis leidimo turėtojo sistemoje arba
                                          
                                       
                                             iii)
                                          
                                          
                                             kurias ji gavo pagal Reglamento (ES) Nr. 952/2013 179 straipsnį;
                                          
                                       
                           
                                 d)
                              
                              
                                 informacija apie prekybos subjektams taikomas procedūras, supaprastinimo priemones ar suteiktus leidimus ir tuos prekybos subjektus identifikuojanti informacija.
                              
                           
               “
            
               (1)  2010 m. spalio 7 d. Tarybos reglamentas (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje (OL L 268, 2010 10 12, p. 1).
            
               (2)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).